Ashpërsohen qëndrimet evropiane ndaj Kinës
Zhvillimet pasuan një vizitë të një delegacioni çek në Tajvan, që u prit me zemërim nga pala kineze
Një mosmarrëveshje e ashpër mes Kinës dhe Republikës Çeke kërcënon të ndikojë në marrëdhëniet midis Evropës dhe Pekinit. Një delegacion nga senati çek vizitoi këtë javë Tajvanin që Kina pretendon se është pjesë e territorit të saj. Kërcënimet me fjalë të forta nga Pekini kundër delegacionit kanë nxitur kritika nga udhëheqësit e BE-së. Siç njofton korrespondenti i Zërit të Amerikës, Henry Ridgwell, mosmarrëveshja vjen ndërsa BE-ja ka ashpërsuar gjuhën ndaj Kinës. "Unë jam tajvanez" janë fjalët e shqiptuara në çekisht dhe në gjuhën kineze në parlamentin e Tajvanit nga presidenti i senatit çek këtë javë. Delegacioni i tij u mirëprit ngrohtësisht nga presidentja e Tajvanit. "", tha Presidentja Tsai Ing-wen. Pekini ka reaguar ndaj vizitës me furi. “”, tha Hua Chunying, Zëdhënëse e Ministrisë së Punëve të Jashtme kineze. Ndërsa ishte në Evropë këtë javë, diplomati i lartë i Kinës Wang Yi paralajmëroi se presidenti i senatit çek do të 'paguante një çmim të rëndë.' Komentet e tij u dënuan në mbarë Evropën, vërejnë analistët. "", thotë Steve Tsang, drejtor i SOAS China Institute në Universitetin e Londrës. Popullsia çeke është veçanërisht e ndjeshme ndaj kërcënimeve nga një fuqi e huaj, thotë analisti i Kinës, Filip Jirous. "", thotë zoti Jirous. Marrëdhëniet nuk ishin gjithmonë të këqija. Në 2015, Republika Çeke mirëpriti Presidentin Kinez Xi Jinping në Pragë - me një premtim se vendi do të bëhej porta hyrëse për investimet kineze në Evropë. "", thotë zoti Jirous. Anketimet e opinionit tregojnë se publiku çek është zhvendosur kundër Kinës - nxitur nga një seri skandalesh - përfshirë pagesa sekrete të bëra nga qeveria kineze për stafin në Universitetin Charles të Pragës. Evropa gjithashtu po e forcon gjuhën e saj. Shefi i politikës së jashtme të BE-së Josep Borrell e përshkroi Kinën në një artikull të fundit në gazetë si një ‘perandori të re’ që po ‘dëmtonte normat ndërkombëtare’. “”, thotë zoti Tsang. E përfshirë në një luftë të ashpër tregtare me Shtetet e Bashkuara, analistët thonë se Kina heziton të përkeqësojë marrëdhëniet me Evropën. Por pavarësia e Tajvanit prek nervat më të ndjeshëm në Pekin - dhe ende mund të ketë pasoja të tjera nga vizita e delegacionit çek.